VILNIAUS RAJONO SAVIVALDYBĖS TARYBA

SPRENDIMAS

DĖL VIETOVĖS LYGMENS INŽINERINĖS INFRASTRUKTŪROS (NAUJOS 330 KV ELEKTROS PERDAVIMO LINIJOS VILNIUS - NERIS) VYSTYMO PLANO RENGIMO

2018 m rugpjūčio 31 d. Nr. T3-279

Vilnius

Vadovaudamasi Lietuvos Respublikos teritorijų planavimo įstatymo 3 str. 1 d. 2 p., 7 p., 4 str. 1 d. 3 p., 3 d., 5 str. 4 d. 5 p., 6 str. 2 d., 3 d., 5 d., 21 str. 1 d. 2 p., 2 d. 2 p., 5 p., remdamasi Inžinerinės infrastruktūros (elektros, dujų ir naftos tiekimo tinklų) vystymo planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 (Lietuvos Respublikos energetikos ministro ir Lietuvos Respublikos aplinkos ministro 2014 m. liepos 11 d. įsakymo Nr.1-187/D1-599 redakcija), 16.2 p., 17 p., Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 (2013 m. gruodžio 18 d. nutarimo Nr. 1267 redakcija), 3 p., Būtinųjų priemonių, skirtų apsisaugoti nuo nesaugios branduolinės elektrinės, kuri yra statoma Baltarusijos Respublikoje ir kuri kelia grėsmę Lietuvos Respublikos nacionaliniam saugumui, aplinkai ir visuomenės sveikatai, įgyvendinimo veiksmų planu, patvirtintu Lietuvos Respublikos Vyriausybės 2017 m. rugsėjo 13 d. nutarimu Nr. 739, Vilniaus rajono savivaldybės teritorijos bendrojo plano, patvirtinto 2009-09-30 Vilniaus rajono savivaldybės tarybos sprendimu Nr. T3-323, sprendinius detalizuojančiu Vilniaus rajono savivaldybės kraštovaizdžio specialiuoju planu, patvirtintu Vilniaus rajono savivaldybės tarybos 2014-12-17 sprendimu Nr. T3-571 (toliau – Bendrasis planas), atsižvelgdama į Litgrid AB Strateginės infrastruktūros departamento direktoriaus Arvydo Tylos 2018-06-29 prašymą Nr. A34(1)-4025, Vilniaus rajono savivaldybės taryba n u s p r e n d ž i a :

1.	Pritarti vietovės lygmens inžinerinės infrastruktūros (naujos 330 kV elektros perdavimo linijos Vilnius - Neris statybos Nemenčinės sen., Bezdonių sen., Lavoriškių sen., Mickūnų sen., Šatrininkų sen., Kalvelių sen., Rukainių sen., Rudaminos sen., Marijampolio sen., Vilniaus r. sav.) vystymo plano (toliau – Specialusis teritorijų planavimo dokumentas) rengimui.

2.	Nustatyti planavimo tikslus – plėtoti energetikos sistemą ir numatyti jos plėtrai reikalingas teritorijas, nurodyti specialiąsias žemės naudojimo sąlygas.

3. Įpareigoti Vilniaus rajono savivaldybės administracijos direktorių:

3.1. organizuoti Specialiojo teritorijų planavimo dokumento rengimo procedūras;

3.2. šį sprendimą paskelbti Teisės aktų registre, Savivaldybės tinklalapyje, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

4. Šis sprendimas įsigalioja kitą dieną po paskelbimo Teisės aktų registre.

5.	Vadovaujantis Lietuvos Respublikos administracinių bylų teisenos įstatymo 26 str. 1 d. ir 29 str. 1 d., šis sprendimas gali būti skundžiamas pasirinktinai Lietuvos administracinių ginčų komisijai (Vilniaus g. 27, LT-01402 Vilnius) ar Vilniaus apygardos administraciniam teismui (Žygimantų g. 2, LT-01102 Vilnius) per vieną mėnesį nuo jo gavimo dienos.

Savivaldybės merė	Marija Rekst